- Vi er rasende hos Enhedslisten, siger partiets politiske ordfører, Johanne Schmidt-Nielsen.

Hendes reaktion kommer efter regeringen her til aften indgik en skatteaftale med Venstre og de konservative med skattelettelser for syv mia. kroner.

- Vi er ikke længere regeringens støtteparti, siger Johanne Schmidt-Nielsen ved et såkaldt doorstep-pressemøde på Christiansborg her til aften.

Enhedslisten vil fremover stemme fra sag til sag, men betragter ikke længere sig selv som Helle Thorning-Schmidts parlamentariske grundlag.

En aftale med Enhedslisten havde fredet førtidspensionister og de arbejdsløse, men regeringen valgt altså at indgå aftale om skattelettelser for syv mia. kroner med Venstre og de Konservative.